मेकिंग द कट
शिंजूकू स्टेशन
रियॉटे टी हाउस
- हैलो, टिम। - हाइडी, तुम कमाल लग रही हो।
एक स्थानीय जापानी डिज़ाइनर ने मुझे यह दिया।
- मेरी खुशी का ठिकाना नहीं। गज़ब का है। - इसे पहनने में मुझे 45 मिनट लग गए।
- पर वक्त बेकार नहीं गया। - मुझे बहुत पसंद है!
किमोनो के बारे में सोचूँ तो सदियों पुराना इतिहास छुपा है इसमें।
- यह बहुत ही आधुनिक है। - मुझे भी बहुत पसंद आया।
थोड़ी सी और लंबी नज़र आती हूँ।
- बिल्कुल। - मेरे मोज़े देखो।
बहुत पसंद हैं। अब तुम चप्पल पहन सकती हो।
इसके छोटे-छोटे पैर तो देखो।
वाह, बहुत ही खूबसूरत है।
आ जाओ सभी।
- सभी को गुड मॉर्निंग। - गुड मॉर्निंग।
- रियॉटे टी हाउस में आप सभी का स्वागत है। - हाँ।
- टेबल पर कोहनी नहीं रखनी है। - हाँ।
- टेबल पर हाथ नहीं रखने हैं। - टेबल पर हाथ नहीं रखने हैं।
हाइडी और मैंने सब कुछ सीख लिया है।
मुझे अपनी टोपी उतार देनी चाहिए?
हाँ, टोपियाँ उतार दीजिए।
अब हमें पता चला कि टोपी के नीचे क्या है।
ऊपर के चार में शामिल होना बहुत ही अच्छा लग रहा है।
एस्थर बर्लिन, जर्मनी
पर अब यह बहुत ज़्यादा मुश्किल होता जा रहा है।
इस मुकाम पर पहुँचने के लिए, आप सभी ने बहुत मेहनत की है।
पर हर कोई हमारे आखिरी रनवे शो का हिस्सा नहीं बन पाएगा।
इसलिए हम चाहते थे कि आप ज़रा ध्यान लगाने की कोशिश कीजिए,
और अपने सफ़र को एक बार याद कीजिए।
हाँ। तो, आराम से बैठिए।
प्लीज़ अपने दाहिने हाथ से कटोरी उठाइए,
और इस तरह से सुड़कने वाली आवाज़ कीजिए...
वह आवाज़ मुझे बताएगी कि आपको मज़ा आया, आपने खत्म कर लिया।
माफ़ करना, मुझे सुड़कना सीखना होगा।
- सभी आराम से बैठे हैं? - हाँ।
अच्छी बात है।
क्योंकि आपके सामने अभी तक का सबसे अहम
और निर्णायक काम है।
इस आखिरी काम से पता चलेगा कि आप चारों में से कौन तीन होंगे
जो अंतिम राउंड में जाएँगे।
सच कहूँ तो, मैंने सोचा नहीं था कि यहाँ तक पहुँच पाऊँगा। अब पहुँचने के बाद लगता है
कि मैं इसका हक़दार हूँ।
जॉनी लॉस एंजेलेस, कैलिफ़ोर्निया
मैंने बहुत मेहनत की है और मुझे फ़ाइनल में जगह मिलनी चाहिए।
कुछ हफ़्ते पहले, आपका पहला काम एक ब्रैंड का सारांश बनाना था।
इसलिए, यहाँ मेकिंग द कट पर आपके जो भी अनुभव रहे हैं, हम चाहते हैं
कि उनका इस्तेमाल आप अपने अगले कलेक्शन में करें।
आपको जजों को दिखाना होगा कि आप किस तरह से आगे बढ़े हैं और किस तरह से विकसित हुए हैं।
आपको कम से कम दो डिज़ाइन तैयार करने होंगे।
- ज़्यादा से ज़्यादा चार बना सकते हैं। - अच्छा।
आपको याद दिला दूँ, आपका कम से कम एक डिज़ाइन पहनने लायक होना चाहिए।
जीतने वाले डिज़ाइनर का एक डिज़ाइन एमेज़ान की
मेकिंग द कट दुकान पर उपलब्ध होगा।
ऐसा लगता है कि मेरी ही क्षमता कम है क्योंकि अभी तक एक बार भी जीती नहीं हूँ।
मेगन कैंसस शहर, कैंसस
मुझे ऐसा लगता है कि यह मेरी बारी है।
एक सफल ब्रैंड बनने के लिए एक बहुत ही ज़रूरी बात है
एक टीम को सँभालना।
इसलिए हर एक को दो दरज़िनों का निरीक्षण करना है।
- हे भगवान। - डिज़ाइन स्टूडियो में।
- वे हमारे साथ होंगी? - आप लोगों के साथ होंगी।
दरज़िनों के साथ मिलकर काम करना टीम की तरह काम करने जैसा होता है,
और मैं आमतौर पर इसी तरह से काम करती हूँ।
इसलिए मैं इस बात की सराहना करती हूँ।
तो, दो दिनों में तुम्हारा फ़ैशन शो है।
और वह रात के वक्त, बंदरगाह में, एक कश्ती में होगा।
इसलिए 1,000 प्रतिशत से कम मेहनत मत करना।
- यह सावधानी से बैठने का वक्त नहीं है। - हाँ।
अच्छा, बहुत लगा लिया ध्यान!
ध्यान से।
- सभी जमकर मेहनत कीजिए। - आप लोगों का शुक्रिया।
शुभकामनाएँ।
तो हमें कछुओं से प्रेरणा लेने की ज़रूरत नहीं है?
नहीं।
हमें दो से लेकर चार डिज़ाइनों वाला एक कलेक्शन तैयार करना है जिससे पता चलेगा
कि शुरू से लेकर अभी तक हममें किस तरह का बदलाव आया है।
दूसरे डिज़ाइनरों के मुकाबले, मेरा स्टाइल काफ़ी हटकर है।
आम ज़िंदगी में भी कुछ ऐसा ही है।
सैंडर हैसल्ट, बेल्जियम
कभी-कभी बहुत ही मुश्किल था,
क्योंकि किसी को भी मेरे शैली या फिर मैं क्या सोचता हूँ, यह समझ में नहीं आता था।
मैंने हमेशा अपना रास्ता खुद बनाया है
और मुझे ऐसा लगता है कि फ़ैशन में यह ज़रूरी है।
इस काम के लिए, मैं तीन डिज़ाइन बनाने की सोच रहा हूँ,
भूतकाल, वर्तमान काल और भविष्य काल को ध्यान में रखते हुए।
मैं कहाँ था, कहाँ हूँ और कहाँ जाना चाहता हूँ।
पहनने लायक डिज़ाइनों और कला में
एक संतुलन कायम करना ही मेरे लिए सबसे मुश्किल बाधा थी,
पर वही मेरी ज़िंदगी का सबसे मज़ेदार काम भी रहा।
मुझे लगता है डिज़ाइन के नज़रिए से मेरे पास कहने के लिए काफ़ी कुछ था।
मैं चाहता था कि लोग मेरे डिज़ाइनों को
आधुनिक कला की तरह समझें जिसे फ़ैशन के ज़रिए बयान किया गया हो।
मैंने पहले कभी ऐसा कुछ नहीं देखा।
मैं फ़ैशन की कल्पना की तरफ़ जा चुका हूँ।
- तो, तुम कुछ नया करने वाले हो। - एकदम।
अरे। अब इसे क्या नाम दिया जाए?
इसका कोई नाम नहीं है।
हमें तुम्हारे डिज़ाइन बहुत पसंद आए, पर उतने पहनने लायक नहीं थे।
- यह मेरी बनाई पहली टी-शर्ट है। - सैंडर के स्टाइल वाली टी-शर्ट है।
इससे यह पता चलता है
कि व्यवसाय और कला को मिलाकर तुम कुछ नया बना सकते हो।
आज के विजेता तुम हो।
मुझे लगता है कि तुम में वह बात है कि पैरिस में तुम्हारे शो हों।
किसी का आपसे यह कहना कि "आप वही हैं जो आप बनना चाहते हैं,"
इस बात को मैं ज़िंदगी में कभी नहीं भूलूँगा।
मुझे लगता है यह काम बहुत ही अच्छा है, अपने ब्रैंड को शामिल करके,
उस सब को शामिल करना जो आपने सीखा है।
इस काम के लिए, मैं तीन डिज़ाइन बनाऊँगी,
कई अलग-अलग कपड़ों को मिलाने की कोशिश करूँगी,
और अलग-अलग किस्म के आकार तैयार करूँगी।
यहाँ आकर अपनी रचनात्मकता को खोजना,
मैंने अपने नारी सुलभ पहलू को भी खोज निकाला।
इसलिए मैं कुछ और लहराता हुआ बनाना चाहूँगी,
जो हवा में लहराता हुआ नज़र आए।
मुझे दिख रहा है कि पहले काम के बाद मुझमें कितना सुधार आया है,
और मैं इस कलेक्शन में एक नया नारी सुलभ पहलू दिखाना चाहता हूँ।
इसलिए मैं अपने सबसे पहले काम को ध्यान में रखूँगा
जिसके बारे में किसी ने कुछ नहीं कहा, किसी ने कोई आलोचना नहीं की।
इसलिए मैं उसे एक बिल्कुल ही नया रूप देने की चुनौती लूँगा।
मैं तीन डिज़ाइन बनाने की सोच रहा हूँ।
पहले काम का आधार महिलाओं के पहनने लायक कपड़े हैं।
महिलाओं के पहनने वाला दूसरा डिज़ाइन बिल्कुल ही नया है।
और फिर मर्दों के पहनने लायक डिज़ाइन बनाऊँगा।
उनका यह कहना, "आप लोग फ़ाइलन में जा रहे हैं,"
वही मेरा लक्ष्य है।
इस मौके को लेकर मेरे अंदर एक भूख है।
घर पर मैं दूसरी बड़ी कंपनियों के लिए डिज़ाइन किया करती थी,
और अगर मुझे ऐसा ना करना पड़े, तो बहुत अच्छा लगेगा।
कुछ ऐसा कहने के बराबर है,
"आप अपनी पूरी ज़िंदगी किसी और का सपना खड़ा नहीं करना चाहते।
"अपना सपना खड़ा करना चाहते हैं।"
इसलिए अपने ब्रैंड में और सुधार दिखाने के लिए मैं तीन डिज़ाइन बनाऊँगी।
और, कभी-कभी मैंने जो हटकर बनाने की कोशिश की है, उसे भी दिखाऊँगी।
इस चुनौती को जीतने के लिए मुझे उसको काफ़ी आगे ले जाना होगा।
- चार है क्या? - चार।
मुझे काफ़ी सारे अलग-अलग कपड़े चाहिए।
चमकीला चमड़ा, सादा ऊन, शिफ़ॉन।
यह टुकड़ों में है। अच्छा।
सिर्फ़ काला नहीं, बल्कि थोड़ा सा सफ़ेद भी।
इस काम के लिए, आखिरी तीन में जगह पाने के लिए कोई कसर नहीं छोड़नी।
गुलाबी, हरा और काला।
थोड़ा सा हैलोवीन जैसा लग रहा है, पर मुझे पसंद है।
मैं दोबारा से अपनी हद से आगे निकलने की कोशिश करूँगा,
क्योंकि अब काला रंग इस्तेमाल कर रहा हूँ, जो कभी नहीं करता।
उस बेचारे को देखिए, कैसे काले फ़ेल्ट को सँभालने की कोशिश कर रहा है। बेचारा।
कैशियर
हाँ।
हैलो। सैंडर। तुमसे मिलकर अच्छा लगा।
आस्था।
आस्था? हैलो।
तो, इस काम के लिए दो दरज़िनें हैं,
और दोनों को अंग्रेज़ी नहीं आती, इसलिए अनुवादक की ज़रूरत है।
यह अभी इसे काट रहा है...
मैंने कभी किसी टीम को नहीं सँभाला। इस बात की जाँच नहीं हुई है।
पर मैं इस काम के लिए बिल्कुल तैयार हूँ।
तो, तुम पैंट का काम शुरू कर दो।
कुछ पूछना हो तो मैं वहाँ हूँ। ठीक है? दे ताली?
चलो!
बहुत ही खूबसूरत है।
जजों के सामने यह साबित करना कि मुझे ऊपर के तीन में रहने का हक है,
मेरे लिए उसका यह आखिरी मौका है।
इसलिए, मुझे यह देखना होगा कि जो भी कपड़े पसंद करूँ, वो काफ़ी महंगे लगें,
और कीमती नज़र आएँ, पर साथ ही अलग दिखें और अच्छे लगें।
अरे, यह बहुत पसंद आ रहा है! बहुत उत्सुक हूँ!
मैंने इससे पहले मगरमच्छ का चमड़ा इस्तेमाल नहीं किया।
पर मैं इसकी तरफ़ खिंची चली गई।
उम्मीद है कि इतना काफ़ी होगा।
मेरे डिज़ाइनों के पीछे जो प्रेरक शक्ति है, वह यह इच्छा है
कि मैं जजों को दिखा सकूँ कि इस प्रतियोगिता में मुझमें कितना सुधार आया है।
शुरू में, इस बात को लेकर मुश्किल हो रही थी कि क्या मेरे डिज़ाइन उस दर्जे के होंगे,
मेरा स्टाइल उस दर्जे का होगा? इसलिए, मैं ज़रूरत से ज़्यादा डिज़ाइन करती।
मैं ज़्यादा कुछ नहीं करना चाहता। शायद यहाँ ऊपर, चमड़े का कुछ अच्छा लगेगा।
अच्छा।
जॉनी के साथ मिलकर मैंने जो काम किया, वहाँ खुद को आगे बढ़ाने की काफ़ी कोशिश की।
उस तरह के मर्दाना अंदाज़ से कुछ हटकर करने से तुम एक अलग ही मुकाम पर पहुँच गई हो।
पता है मैं क्या सीख रही हूँ? कम करो तो ज़्यादा अच्छा लगता है।
फ़्लाई गर्ल सुनते ही मैं खुश हो गई। मुझे टॉप बहुत पसंद आया।
बहुत ही नया और ज़बरदस्त है।
बहुत अच्छा है।
वह काफ़ी आगे निकलकर आई है।
मुझे लगता है कि मुझमें और मेरे ब्रैंड में काफ़ी सुधार आया है।
आज के दोनों डिज़ाइन मुझे काफ़ी पसंद आए।
शुक्रिया।
काफ़ी आगे निकलकर आई हूँ।
काफ़ी ज़्यादा।
शुरू से लेकर अंत तक काफ़ी फ़र्क है।
रेशम?
पता नहीं क्यों, पर एक पतले रेशम के कपड़े से अपना ध्यान हटा नहीं पा रहा
जिसे काटना और सीना सबसे ज़्यादा मुश्किल है।
पर मेरे दिमाग में फ़रिश्तों वाले, स्वर्गीय आकार बार-बार आ रहे हैं,
जिनके ऊपर बड़े और भारी कोट डाले गए हैं।
इसलिए, मैं वही बनाऊँगा।
हाँ।
इससे शायद यह पता चलेगा कि किस तरह मैं नारी सुलभ डिज़ाइन तैयार कर सकता हूँ,
और वह भी ज़बरदस्त तरीके से, और उसे मिलाया जाए तो
कुछ ऐसा बनकर निकलेगा जो ज़रूर बिकने लायक होगा।
इसलिए, मैं एक पतली गुलाबी, रेशम की ड्रेस बना रहा हूँ। यह बात दिमाग में कहाँ से आई?
हैलो।
- हैलो। - हैलो।
- हैलो, मेरा नाम जॉनी है। - पीका।
- तुमसे मिलकर अच्छा लगा। - तुमसे मिलकर अच्छा लगा।
तो, मैं ज़रा बात करना चाहती थी।
शुरुआत में, मैं एक बहुत ही सरल सा कुछ काटने वाली हूँ,
ताकि ये लोग जल्दी से अपना काम शुरू कर सकें।
दरज़िनों के साथ मुझे अच्छा लगता है। मुझे मिल-जुलकर काम करना अच्छा लगता है।
दो परतें हैं। उन्हें एक ही समझकर बनाना है।
मेरे लिए एक संबंध का कायम होना बहुत ही ज़रूरी है।
- शुक्रिया। - बहुत-बहुत शुक्रिया।
रंगों का इस्तेमाल कर रही हो, एस्थर?
सफ़ेद रंग।
बड़ी अच्छी बात है!
हल्का सा।
पिछले कुछ हफ़्तों में, मेरा जो सफ़र रहा है, उसे लेकर बहुत खुश हूँ।
मैंने कभी सोचा नहीं था कि यह सफ़र कितना मुश्किल होगा।
एस्थर, तुम विजेता हो।
ब्रह्माण्ड, मदद के लिए शुक्रिया!
यह नए तरीके का उच्च फ़ैशन है।
आज की विजेता तुम हो। एक बार फिर!
मैं सिर्फ़ काले रंग का इस्तेमाल करती हूँ।
तुमने अभी तक काले रंग के अलावा और कुछ इस्तेमाल नहीं किया।
काश कि तुमने थोड़ा-बहुत रंगों का इस्तेमाल किया होता।
वाह!
अरे बाप रे। तुमने रंग का इस्तेमाल किया है।
मुझे काली वाली ड्रेस बहुत अच्छी लगी। सुनहरी वाली मुझे ख़ास पसंद नहीं आई।
काला रंग मेरे कलेक्शन का आधार रहेगा।
मैं इस बात की इज़्ज़त करती हूँ कि तुम अपने अंदाज़ से हटी नहीं।
मुझे ऐसा लगता है कि उसी बात के चलते तुम्हारा ब्रैंड एक दमदार ब्रैंड बनता है।
जजों ने जब यह कहा, "तुम जो कर रही हो, एकदम सही कर रही हो।"
वह मेरे करियर की सबसे बड़ी उपलब्धि थी।
तो, यही कुछ 20, 30 मिनटों में, तुम्हें सीने के लिए कुछ दूँगी।
तो, मैं लेकर आऊँगी। अभी काटूँगी।
जितना भी मुश्किल काम होगा, मुशक्कत वाला काम होगा, दरज़िनों से करवाऊँगी,
जैसे कि ज़िप लगाना, बटन टाँकना और पोशाक के अहम हिस्सों की सिलाई उन्हीं से करवाऊँगी,
मेगन कैंसस शहर, कैंसस
बाकी का बारीकी वाला जो काम होगा, उसे मैं वापस आकर करूँगी।
मगरमच्छ का चमड़ा बहुत ही अच्छा लग रहा है।
इसे देखते ही मैं इतनी खुश हो गई।
मुझे लगा, "यह कहाँ है? मुझे पूरे का पूरा चाहिए।"
तो, इस कलेक्शन से यह पता चलेगा कि मेरे ब्रैंड में कितना सुधार आया है।
खासकर इस मगरमच्छ वाले चमड़े को लेकर, क्योंकि यह जो है,
मैंने इस तरह की किसी चीज़ का इस्तेमाल नहीं किया।
नारी सुलभ स्टाइल के साथ बड़ा अच्छा लगेगा।
अभी तक एक भी चुनौती नहीं जीती, इसलिए उन्हें एकदम खुश कर देना चाहती हूँ।
मैं बिल्कुल जीतना चाहती हूँ।
अच्छा, कॉफ़ी का असर हो रहा है।
काफ़ी जल्दी से हाथ चल रहा है। अभी कुछ काटता हूँ।
महिला मॉडल के लिए दो ड्रेस बनाने की सोची है, और लड़के के लिए,
असली चमड़े की जॉगिंग पैंट बनाने वाला हूँ, और उसके साथ लिपटा हुआ ऊन का ब्लैज़र।
यानि एक, दो, तीन, चार, पाँच, छह, सात हिस्से।
क्यों? अभी तक सोचा नहीं था कि सात हिस्से हैं। कुछ ज़्यादा ही है।
तो, मैं तीन डिज़ाइन बनाऊँगा, पर मैंने चार मॉडल बुक किए हैं।
दो लड़कियाँ और दो लड़के।
फ़िटिंग के वक्त जो भी अच्छा नहीं लगेगा, उसे छोड़ दूँगा।
इस पूरे कपड़े की एक ड्रेस बना सकता हूँ
या फिर चुन्नट अजीब से लगेंगे?
- तुमने इसे हटाने की कोशिश की? - नहीं, पर कोशिश करके देखनी चाहिए।
जब भी डिज़ाइन बनाए हैं, हमेशा यह ध्यान में रखकर बनाए हैं
कि फ़ैशन एक कवच है।
पर वह मेरे पुराने पहलू से जुड़ा था जिसे बचाकर रखने की ज़रूरत थी,
मैं खुद को चीज़ों से बचाने की कोशिश कर रहा था।
मैं यहाँ डिज़ाइन करने की, मुकाबला करने की उम्मीद लेकर आया था,
इस उम्मीद में कि मेरे सामने चुनौतियाँ होंगी।
मुझे लगता है इन्हें "उच्च फ़ैशन" शब्द की समझ नहीं है।
शायद अब तुम्हें खुद को उस जैकेट से अलग करना होगा
जिसे तुम बहुत देर से बनाते आए हो।
जजों ने कुछ ऐसी बातें बताईं जिनसे मुझे यह एहसास हुआ
कि मेरा जो स्टाइल है, वह किसी कमज़ोर और नर्म चीज़ को बचा रहा था
जिसे सामने लाने के लिए मैं तैयार नहीं था।
मुझे लगता है तुम्हारे अंदर काफ़ी प्रतिभा है जिसको तुम्हें बाहर लाना होगा।
यह छपाई वाला कपड़ा लिया। कुछ नया करके दिखाना चाहता हूँ।
यह तुम्हारा औरत वाला रूप है।
तुम में इतना बदलाव देखकर मुझे बहुत खुशी हुई।
- अच्छी बात है। - आज के विजेता तुम ही हो!
मैं सिर्फ़ जजों के लिए नहीं बना रहा था। वाकई में नए रंगों का आविष्कार कर रहा था।
मुझे छपाई पसंद आई क्योंकि मुझे वह एक तरह से प्यारी लगी।
नया नारी सुलभ अंदाज़।
जॉनी, तुमने कर दिखाया। आज के विजेता तुम ही हो।
शुक्रिया।
मैं जिस तरह का डिज़ाइनर उभरकर निकला हूँ, मुझे उस पर गर्व है।
इस सफ़र के बाद जिस तरह का आदमी बना हूँ, उस पर गर्व है,
मैंने उम्मीद नहीं की थी कि इतना रूहानी बदलाव आएगा,
पर ऐसा हुआ है, और मुझे उस पर गर्व है।
एक घंटा बाकी
ऊपर का हिस्सा चमकीला है।
आज हमें बहुत काम करना है,
पर मुझमें और मेरी दरज़िनों में जो जोश है, वह देखते बनता है।
हमारे बीच एक अच्छा ताल-मेल बन गया है।
टीम जॉनी!
यह खुले सिरे वाले हिस्से काफ़ी अच्छे लग रहे हैं।
एस्थर को लगता है कि अगर इसे इस तरह से पहना जाए तो अच्छी लगेगी।
ड्रेस का काम अभी बाकी है। टॉप बनाना अभी बाकी है।
स्कर्ट भी बाकी हैं। फ़िटिंग, टिम के साथ बातचीत, लाखों डॉलर जीतना।
अमीर। पति। बड़ा सा महल। प्लान।
हैलो।
फ़ोन पर : मॉडल एजेंसी
ठीक है। वापस आपको फ़ोन करूँगा। बाय।
मैंने तीन डिज़ाइन तैयार करने का सोचा था। दो लड़कियाँ और एक लड़का, पर मेरी एक मॉडल,
जिस लड़की के बारे में मैं सबसे ज़्यादा खुश था, वह नहीं आ पाएगी।
- क्या हुआ? - मेरी मॉडल नहीं आ पाएगी।
कौन सी?
अर्मानी। जो मुझे बहुत पसंद थी।
तो, किसी के पास एक फ़ालतू मॉडल है?
बस एक लड़की चाहिए?
- हाँ। - मेरे पास जो नखरे वाली है, वह चलेगी?
- नहीं! - माफ़ करना।
नहीं, उसके बड़े नखरे हैं, पर बताने के लिए शुक्रिया। नहीं!
मैंने एक बात सीखी है कि फ़ैशन में जल्दी प्लान बदलने पड़ते हैं।
मैं अक्सर करता हूँ। रुकना नहीं है।
आगे बढ़ते जाना है।
पता है मैं क्या करूँगा?
मैं उस सिकुड़े, जापानी लड़के को ड्रेस पहनाऊँगा। बहुत अच्छा रहेगा।
मैं इस परिस्थिति पर काबू पाकर रहूँगा।
हैलो, मैं जॉनी बोल रहा हूँ। मैंने अभी भी तीन मॉडल बुक कर रखे हैं,
दो तो लड़के हैं, और फिर एक लड़की है।
हाँ, मैं इन तीनों को रखूँगा। अच्छा। शुक्रिया। बाय।
पहले ही ज़्यादा मॉडल बुक करके रखे थे। चार बुक किए थे,
अब मैं दो लड़कों के लिए, और एक लड़की के लिए बनाऊँगा।
मेरे दिमाग में बात आई कि मैं अपनी पोशाक को बिल्कुल नहीं बदलूँगा।
लड़के को ड्रेस पहनाऊँगा।
मुझे लगता है काफ़ी अच्छी लगेगी।
नारी सुलभ की बात करूँ तो, इस बात से फ़र्क नहीं पड़ता कि वह लड़का है, या लड़की।
हम साबित करके दिखाएँगे, रनवे पर दिखाएँगे।
मैं इस लड़के के लिए एक पतली, रेशम की, चुन्नट वाली, विक्टोरियन ड्रेस बनाऊँगा।
मैं कर क्या रहा हूँ?
इस पार होगा, या फिर उस पार। या तो ज़बरदस्त लगेगी, या फिर मैं घर जाऊँगा।
हाइडी और टिम टोक्यो में
िकतना प्यारा है!
हमने टोक्यो का यह हिस्सा अभी तक देखा नहीं है।
काफ़ी अच्छा है।
साके!
हमें साके पीनी चाहिए। हाँ।
और, क्या तुमने सोडा वाली साके पी है?
नहीं, मैंने तक उसके बारे कभी नहीं सुना।
मुझे लगता है हमें यहाँ जाना चाहिए और हर तरह की साके आज़माकर देखनी चाहिए।
देखते हैं।
पार्ट टू
शुक्रिया। टोक्यो के नाम।
- तुमने जापानी भाषा सीखी? - थोड़ी-बहुत जापानी भाषा सीखी है।
- क्या? - गिनना आता है?
- नहीं। तुम्हें आता है? - एक भी नहीं?
मुझे उसके बारे में कुछ नहीं पता। क्या है?
- इची? - इची।
हम और साके पी रहे हैं।
"मेरा नाम हाइडी है" को क्या कहेंगे?
मुझे नहीं आती। मुझे ठीक से अंग्रेज़ी बोलनी तक नहीं आती।
हमें थोड़ा और चाहिए।
जितनी पिएँगे, उतना और अच्छा सीखेंगे।
मेकिंग द कट को क्या कहेंगे?
अरे, हाँ, मेकिंग द कट।
दस लाखों डॉलरों के नाम।
यह लो... दस लाख डॉलरों के नाम।
मुझे चढ़ रही है।
हाइडी और टिम टोक्यो में
गुड मॉर्निंग!
दूसरा दिन डिज़ाइनर स्टूडियो
हाँ!
काम पर एक और दिन।
दो बार सिलाई लगेगी।
इस हफ़्ते हम दो, तीन या चार डिज़ाइन बना सकते हैं।
सैंडर हैसल्ट, बेल्जियम
शुरू से लेकर अभी तक,
एस्थर बर्लिन, जर्मनी
हमारे विकास को दिखाने के लिए।
यह बहुत बड़ी बात है।
अंतिम रेखा के इतने करीब आकर बहुत घबराहट हो रही है।
मेगन कैंसस शहर, कैंसस
आप उसे छू सकते हैं, पर अभी भी थोड़ा फ़ासला है।
- तो, पिछला हिस्सा... - यहाँ तक?
हाँ। पीछे का हिस्सा काफ़ी मिलता-जुलता है।
आकार। नमूना काफ़ी छोटा है। तो उसे छोड़ा सा... थोड़ा बड़ा सीना।
- मॉडल एक लड़का है। - लड़का?
एक लड़के को रेशम की ड्रेस पहनानी है।
बहुत ही सफ़ाई से बनानी होगी। अच्छी लगनी चाहिए।
जॉनी लॉस एंजेलेस, कैलिफ़ोर्निया
- ठीक है? - ठीक है।
अच्छा, मैंने कल इनसे कहा था, पर मैं...
तुम दोबारा से इन्हें कह सकते हो कि इनके काम से बहुत खुश हूँ।
पर, हमारे पास वक्त बहुत कम है।
इसलिए, इन्हें समझाना चाहती हूँ कि मैं क्या कर रही हूँ,
और बातें करना चाहती हूँ कि इन्हें क्या लगता है?
इन्हें कितना वक्त लगेगा?
क्योंकि फिर इन्हें पता होगा कि इनका कितना काम है।
किसी से अच्छा काम करवाना जितना ज़रूरी है,
उतना ही ज़रूरी पूरी टीम का जोश बढ़ाना है।
तुम जैकेट बना रही थी। तुम्हें क्या लगता है?
तुम्हें लगता है कि एक घंटे में हो जाएगा?
- बीस मिनट। - बीस मिनट।
अच्छा? सुनकर बड़ा अच्छा लगा।
करके दिखाते हैं।
- सभी को हैलो। - गुड मॉर्निंग, टिम।
- हैलो। - हैलो।
- आप सब कैसे हैं? - अच्छे हैं।
तो, एस्थर, टीम को पाकर कैसा लग रहा है? दरज़िनों के साथ कैसा लग रहा है?
बहुत अच्छा लग रहा है।
अच्छा रहा?
हाँ, बहुत अच्छा रहा। तो, और...
अपनी टीम को अच्छे से सँभाल रही हो। अच्छी बात है। मुझे बताओ क्या बना रही हो।
तो, मैं तीन डिज़ाइन बनाऊँगी। पहला वाला पहनने लायक डिज़ाइन होगा।
और यह वहाँ पड़ी सफ़ेद कमीज़ के साथ जाएगा।
यह सफ़ेद होगा।
अंदर की तरफ़, बिना बाज़ू वाली एक कमीज़ है।
और फिर, ऊपर के हिस्से ऐसे लहराते हुए नज़र आएँगे।
यह पहनने लायक है। साथ ही फ़ैशनेबल भी लग रही है।
दूसरा वाला डिज़ाइन जो है...
आखिर में, मेरी जेम्स डीन टी-शर्ट।
ऊपर के तीन
माफ़ करना।
क्या हुआ? मज़ाक लग रहा है क्या?
हाँ।
- थोड़ी सी... - ऊपर के तीन।
मुझे पसंद है।
बहुत ही हँसाने वाली है।
- तो, यह थोड़ी सी... - ऊपर के तीन।
हर बार खुद को छोटा करके, पीछे खड़े होकर तंग आ चुकी हूँ।
मेरे अंदर इतना हुनर है, और अगर अभी उसे बाहर निकालकर नहीं दिखाया,
तो और कब दिखाऊँगी।
तो, मैंने काफ़ी सारे कपड़ों को मिलाने की कोशिश की है।
काफ़ी नारी सुलभ बनाने की कोशिश कर रही हूँ। मुझे लगता है...
तुमने मुझसे जो कुछ कहा, तुम्हें जजों से बिल्कुल वही कहना चाहिए।
ठीक है।
बिल्कुल वही। उसी भावना और जुनून के साथ।
अच्छा। मुझे बस अपने आँसू निकलने से रोकने होंगे।
- तुम्हारे लिए फ़ायदेमंद हो सकते हैं। - अच्छा।
हैलो, सैंडर। तुम क्या बना रहे हो?
मैंने तीन डिज़ाइन बनाने की सोची है।
और मैं भूतकाल, वर्तमान काल और भविष्य काल को दिखाना चाहता हूँ।
अच्छा।
पहला वाला डिज़ाइन नियॉन हरे रंग की, एक नाटकीय ड्रेस है।
भूतकाल डिज़ाइन
नाटकीय, वास्तु कला, जहाँ से मैं आया हूँ।
और फिर वर्तमान काल के लिए एक स्कर्ट है जिसका नमूना घुमावदार है,
वर्तमान काल डिज़ाइन
जिससे यह पता चले
कि कैसे मैं और ज़्यादा पहनने लायक डिज़ाइन बनाना चाहता हूँ।
भविष्य काल डिज़ाइन
और, भविष्य काल वाले डिज़ाइन के लिए एक सहजता नज़र आती है,
पर उसके बीच में चीरे लगे हैं...
यह पहनने लायक डिज़ाइन है?
हाँ।
मुझे थोड़ी हैरत सी हो रही है... क्या मैं?
- हाँ। - एक को उठाकर देख सकता हूँ?
ज़रूर।
इस रंग के साथ यह।
एक साथ अच्छे नहीं लग रहे?
यह काफ़ी ज़बरदस्त रंग है। एक दमदार रंग है।
इसके लिए मैं नीरस शब्द का इस्तेमाल करूँगा। प्यारा सा और कमज़ोर सा।
थोड़ी हैरानी सी हो रही है। और तुम जानते हो कि मुझे तुम्हारा काम कितना पसंद है।
हाँ।
इस रंग को जोड़ना मुझे बहुत ही अजीब सा लग रहा है।
उसे गुलाबी पसंद नहीं आया। बिल्कुल नहीं। पर उसे वह पहनने की ज़रूरत नहीं।
हैलो।
- तुम तीन डिज़ाइन बना रहे हो? - मैं तीन डिज़ाइन बना रहा हूँ।
मैं अपने सबसे पहले काम को लेकर, उसी पोशाक की धारणा को लेकर काम कर रहा हूँ।
लड़के की लंबी, बिना बाज़ू वाली, मोटरसाइकल जैकेट।
अपनी तरक्की और सुधार को दर्शाने के लिए, मैं उसी को नए सिरे से बना रहा हूँ।
तो, मैंने जो बनाया था, यह उसका काफ़ी उन्नत रूप है।
उसके बाद क्या करने की सोच रहे हो?
तो, मैंने एक लड़के को बुक करके, उसे यह पतली ड्रेस पहनाने की सोची है।
तो, मुझे घबराहट सी होने लगी, पर...
क्यों?
मुझे लगा कि इसे देखकर या तो वे सब "वाह!" कहेंगे, या फिर "छी!" कहेंगे।
उन्हें उसी जगह पर ले जाना है।
यह काम सावधानी से नहीं करना है, न एकदम पागलों की तरह करना है।
- हाँ। - उन्हें उस कगार पर ले जाना है।
अगर मैंने पूरे दिल से काम किया, और फ़ाइनल में नहीं पहुँच पाया,
तो कम से कम मैं अपने दिल की तो सुनूँगा।
हाँ। तुम्हें बस इसे करके दिखाना है।
- हाँ। - इसलिए, बस शुरू हो जाओ।
अच्छा, शुक्रिया, टिम।
मेगन का क्या हाल है?
मैं बहुत ही सरल सा करना चाहती थी, पर आकार को लेकर कुछ-कुछ करना चाहती थी।
अच्छा।
तो, यह एक पेपलम है जो ब्लेज़र के ऊपर लगेगा।
ब्लेज़र पर। अच्छा।
हाँ, दरज़िनें अब ब्लेज़र तैयार कर रही हैं।
और उसमें... मुझे यह मगरमच्छ का चमड़ा मिला जो मुझे बहुत पसंद है।
तो, लेपल वाली जगह इसका इस्तेमाल होगा।
मगरमच्छ का चमड़ा और कहाँ इस्तेमाल कर रही हो?
चमड़ा? इसकी एक बेल्ट बनाने वाली थी।
मगरमच्छ वाला ही क्यों?
मुझे लगा कि इससे ज़्यादा उभरकर आएगा। और मुझे अंतर अच्छा लगा।
- तुम्हें पसंद नहीं आया? - मुझे बहुत ही... अटपटा सा लग रहा है।
इसे देखकर सख्त, दमदार दिमाग में आता है,
और बाकी बहुत ही स्वर्गीय सा लगता है।
पर हो सकता है तुम विरोधी ताकतों को एक साथ जोड़ना चाहो।
- एक तरह से करना चाहती हूँ। - पर फिर मैं कहूँगा,
इसका ज़्यादा इस्तेमाल करो। मैं तो कहूँगा कि या तो अच्छे से इसे काम में लाओ,
- या फिर इसे बिल्कुल भी इस्तेमाल मत करो। - समझ गई।
तुम्हें कुछ बड़ा करना होगा।
कल रात मैंने इस बारे में सोचा, पर मुझे ठीक से समझ नहीं आ रहा था कि...
बताओ किस बात को लेकर शक हो रहा है।
पेपलम, बाज़ू, ऊपर के हिस्से को लेकर। मैं चाहती थी कि सब मगर के चमड़े में बनाऊँ।
रनवे डिज़ाइन
मेगन, बनाओ। यह खुद को दबाने का वक्त नहीं है।
इस कमरे में, तुम वह अकेली डिज़ाइनर हो जिसका डिज़ाइन कभी जीता नहीं है।
हाँ।
रो क्यों रही हो?
- तुम्हें मुश्किल हो रही है, पता है। - हाँ।
मुझ पर इस बात का दबाव है कि मुझे पूरी मेहनत करके,
इस चुनौती को जीतना है।
जजों को साबित करके दिखाना है कि क्यों ऊपर के तीन में मेरा नाम आना चाहिए।
तुम अपना काम करो।
- अच्छा... बनाओ। - शुक्रिया।
और यहाँ, मुझे लगा कि जिस डिज़ाइनर का काम सबसे कमज़ोर होगा,
वही वापस जाएगा।
किसी का भी काम कमज़ोर नहीं है।
आपके काम को देखकर सच में... मुग्ध हो गया हूँ।
ज़बरदस्त कलेक्शन तैयार किए गए हैं। मेरा दिल खुश हो गया है।
आप लोगों का फ़ैशन शो देखने को बहुत उतावला हो रहा हूँ। ज़बरदस्त होने वाला है।
- कल आपसे मिलूँगा। - कल मिलेंगे, टिम।
- बहुत-बहुत शुक्रिया, टिम। - शुक्रिया।
तुमसे प्यार है, टिम।
टिम ने मुझसे मेरे रंगों की पसंद के बारे में जो सवाल किया, वह सही है।
इसलिए, मैं गुलाबी रंग को हटा दूँगा।
मैं इसे दो रंगों के साथ देखना चाहता हूँ।
मुझे लगता है जजों के लिए वह ज़्यादा समझ में आने वाली बात है।
टिम का यह कहना कि मुझे अपनी हदों से और आगे जाना होगा, यह सही है।
यह वाकई में सावधानी से काम लेने का वक्त नहीं है।
तीनों डिज़ाइनों में मगर का चमड़ा इस्तेमाल करके अपनी हदों को पार कर रही हूँ।
अगर इस्तेमाल करना ही है, तो ठीक से इस्तेमाल करूँगी।
टिम के साथ बातचीत करके अच्छा लगा, पर वक्त के हिसाब से मैं काफ़ी पीछे हूँ।
अभी डेढ़ हिस्सा खत्म हुआ है। और अभी पाँच और बाकी हैं।
इसलिए, बहुत काम बचा है।
मॉडल की फ़िटिंग
एकदम।
हाँ।
तुम दोनों रुक सकती हो? मेरे साथ रुक सकती हो?
- अच्छा। - अच्छा।
मॉडल की फ़िटिंग के वक्त, चाहती हूँ कि दरज़िनें मेरे साथ ही रहें,
ताकि वे देख सकें कि उन्होंने क्या बनाया है और क्या बदलाव करने हैं।
ऊपर के तीन
यहाँ से थोड़ा सा कम करना है।
कभी-कभी शुरू में मुझे पता नहीं होता कि नतीजा कैसा होने वाला है।
काफ़ी कुछ काम के साथ-साथ बनता है।
पता है मैं क्या सोच रही हूँ? इसे यहाँ पर खत्म होना था।
और इसे यहाँ पर लटकते हुए देखा और यह ज़्यादा पसंद आ रहा है।
शायद दरज़िन से कोई गलती हो जाए और अचानक से आपको लगता है,
"नहीं, पर मैंने जैसा सोचा था, यह उससे कहीं अच्छा है।"
बहुत खूबसूरत है।
दरअसल, यह तुम्हारे हिसाब से काफ़ी बड़ा है।
मैंने मॉडल को ब्लेज़र पहनाया, और वह उस पर लटका हुआ लग रहा था।
सच कहूँ तो, उस पर बहुत ही बेकार लग रहा है।
बाकी के दो के लिए कुछ भी तैयार नहीं हुआ है।
और पहली बार ऐसा हो रहा है कि मुझे बहुत घबराहट हो रही है।
हाँ, बहुत घबराहट हो रही है।
तैयार हो गया। बहुत खुश हूँ।
मैंने तीनों डिज़ाइन आज तैयार कर लिए हैं।
मैं थोड़ी हैरान हूँ क्योंकि मैं हमेशा ही अंतिम हुआ करती थी।
यही अंतर है जब दरज़िनों के साथ मिलकर टीम में काम करती हूँ।
बहुत अच्छे।
मैं अब दिखा सकती हूँ कि मेरे पास टीम तैयार करने का
और टीम में काम करने वाले हर एक इंसान को खुश रखने का अनुभव है।
- शुक्रिया। - शुक्रिया।
तुम लोग शो देखोगी?
- हाँ, कल। - हाँ? बहुत अच्छी बात है।
मुझे ऐसा लगता है कि मैं उस जगह पर हूँ जहाँ मुझे होना चाहिए।
मेरे पास बहुत ही अच्छे लोग हैं, माहिर लोग हैं, और उसका नतीजा बहुत ही अच्छा रहा।
- शुक्रिया। हाँ। - फिर से शुक्रिया।
आज वक्त मेरा साथ नहीं दे रहा।
घड़ी रुकने का नाम ही नहीं ले रही।
वक्त पर काम खत्म करना बहुत ही मुश्किल होने वाला है।
मुझे एक चमड़े की पैंट काटनी है, और फिर सीनी भी है।
रेशम के एक टॉप का, और एक रेशमी ड्रेस का डिज़ाइन तैयार करके, काटकर, उन्हें सीना है।
एक दिन में खत्म करने के लिए हद से ज़्यादा काम है।
शायद मैं अब दो ही डिज़ाइन बनाऊँगा। मुझसे नहीं हो पाएगा। तीन नहीं बना पाऊँगा।
रनवे पर तीन अधनंगे मॉडल भेजने के बजाय
दो बहुत ही अच्छे मॉडल भेजना ज़्यदा सही रहेगा।
पर मुझे ऐसा बिल्कुल लगता है कि अगर सिर्फ़ मैं
तीन डिज़ाइन नहीं बनाऊँगा तो वह बात मेरे विरुद्ध जाएगी।
मुझे यह फ़ैसला करना ही होगा।
अगर मैं ठीक से नहीं कर पाया, तो मुझे वापस जाना पड़ सकता है।
तीसरा दिन फ़ैशन शो का दिन
दो घंटे बाकी
शो वाले दिन की सुबह है, दो घंटे हैं, मदद के लिए दरज़िनें नहीं हैं।
जॉनी लॉस एंजेलेस, कैलिफ़ोर्निया
कभी सोचा कि तीन डिज़ाइन बनाऊँ, फिर सोचा कि दो डिज़ाइन बनाऊँ।
अगर मैं दो ही बनाता हूँ, तो मुझे पता है कि जज कुछ न कुछ ज़रूर कहेंगे,
क्योंकि बाकियों ने अपनी हदों को पार किया है।
इसलिए, मैंने तय किया कि मैं तीन डिज़ाइन ही बनाऊँगा।
रनवे से पहले, मुझे ढेरों काम खत्म करने हैं।
इस तरह से सिल सकते हैं और बाकी का हिस्सा काटकर फेंक सकते हैं।
या फिर किनारे पर ऐसे सिल सकती हो।
नहीं, फिर घूमूँगी क्योंकि यह दोहरा है।
एस्थर का कलेक्शन तैयार हो चुका है और मेरी मदद करने के लिए तैयार है।
- हाँ। - शुक्रिया।
- तुम्हारा स्वागत है। - बाप रे!
अच्छा। मुझे दोष मत देना। मैं दरज़िन नहीं हूँ।
तुम दरज़िन ही हो। बाप रे। फ़रिश्ते काले रंग के कपड़े ही पहनते हैं।
यह बात कि एस्थर जॉनी की मदद कर रही है...
यह एक प्रतियोगिता है। हम यहाँ एक-दूसरे की मदद करने नहीं आए।
क्योंकि जब आप जजों के सामने खड़े होंगे, तो वे उसकी मुश्किलों को नहीं देखेंगे,
और यह ठीक नहीं है कि मैं इतनी मेहनत करूँ और वह न करे।
मेगन कैंसस शहर, कैंसस
जन्नत के फ़रिश्ते मेरा साथ दे रहे हैं।
आधा घंटा बाकी
अच्छा। तुम्हें यह ड्रेस पहनाते हैं।
अच्छी है, मुझे अच्छी लग रही है।
हैलो, सैंडर।
मेकप का वक्त हो गया है।
ऐसे ही रखो। उगता हुआ सूरज है।
मैं जापानी प्रेरणा को काम में लाना चाहता हूँ।
जैसे, झंडे पर जो लाल बिंदु है, वह उगते हुए सूरज को दर्शाता है।
पर फिर मुझे लगा कि कुछ ज़्यादा ही बड़ा है कि आँख ही नज़र नहीं आएगी।
भूतकाल, वर्तमान काल और भविष्य काल को दर्शाता है।
सैंडर हैसल्ट, बेल्जियम
उगता है। जापानी झंडे में जिस तरह से सूरज है।
नहीं, ऐसे ही अच्छा लग रहा है। शुक्रिया आप लोगों का।
- शुक्रिया। - शुक्रिया।
धमाल मचाने का वक्त हो गया!
चलो, दोस्तो।
मुझे लगता है मेरे डिज़ाइन हटकर नज़र आएँगे। बहुत अच्छा लगेगा अगर जज कहें,
एस्थर बर्लिन, जर्मनी
"हम देखना चाहते हैं कि फ़ाइनल के लिए तुम क्या बनाओगी।"
इस स्तर पर पहुँचकर, इतनी खुशी पहले नहीं हुई।
मैंने जो डिज़ाइन बनाए हैं, उन पर मुझे बहुत गर्व है।
पता चलता है कि मैं काफ़ी कुछ कर सकती हूँ, और मेरे सुधार का भी पता चलता है।
मैंने बहुत मेहनत की है और मुझे यहाँ होने का पूरा हक है।
आज मैं इससे ज़्यादा दमदार हो सकता था।
अगर उन्हें मेरे डिज़ाइन पसंद नहीं आए, तो मुझे वापस जाना पड़ सकता है।
पर मैं लगातार काफ़ी मज़बूत रहा हूँ।
तो, उम्मीद करता हूँ कि वे मेरी पूरी मेहनत को देख पाएँगे,
और अगर आज उसी पर ध्यान दिया जाएगा, तो फिर मेरे जीतने के आसार अच्छे हैं।
मैंने जो भी बदलाव किए, उनके बाद मेरा ब्रैंड और अच्छे से उभरकर आया है।
मैंने जो भी बनाया है, मुझे लगता है कि किसी ने
उसकी उम्मीद नहीं की होगी।
रनवे पर जाकर, जजों को अपना काम दिखाने के लिए बेताब हूँ।
अच्छा, तो...
ठीक है?
यह बहुत बड़ी रात है।
हमारे सामने चार डिज़ाइनर हैं। आज रात के शो के बाद, तीन बचेंगे।
डिज़ाइनरों पर इससे ज़्यादा नाज़ नहीं हो सकता।
उम्मीद है कि उन्हें मुझसे ज़्यादा नाज़ है, क्योंकि होना भी चाहिए।
हाँ।
बहुत कुछ हासिल किया है। मैं काफ़ी भावुक हो रहा हूँ।
- कामुक है। - हाँ।
माफ़ कीजिए। अगर अभी गला भर आया है तो बाद में क्या हाल होगा?
सभी को हैलो।
नमस्ते।
आप सभी का स्वागत है। कितना रोमांचक सफ़र रहा।
टिम - हाइडी
सच में, हाइडी। हमारे सामने आखिरी चार बचे हैं,
और हमें हर एक पर हद से ज़्यादा नाज़ है।
इस फ़ैशन शो के लिए, हम चाहते थे कि डिज़ाइनर हमें दिखाएँ
कि उन्होंने इस अद्भुत अनुभव से क्या कुछ सीखा है।
उन्होंने ऐसे कलेक्शन तैयार किए हैं जिनसे पता चले कि कैसे इस विश्व स्तर के रोमांच और
प्रतियोगिता ने उनके ब्रैंड को उभारा है।
जीतने वाला डिज़ाइन तभी के तभी एमेज़न की
मेकिंग द कट दुकान पर उपलब्ध होगा।
हमारे प्यारे जजों से आपका परिचय करवा दूँ।
एल्टुज़ारा के रचनात्मक निदेशक, जोसेफ़ एल्टुज़ारा।
जोसेफ़ एल्टुज़ारा
डिजिटल उद्यमी, कियारा फ़ेराग्नी।
बॉस
कियारा फ़ेराग्नी @कियाराफ़ेराग्नी
सुपरमॉडल और ब्रिटिश वोग की सह संपादक, नेयोमी कैंपबेल।
नेयोमी कैंपबेल
शो शुरू करते हैं।
- कैसा लग रहा है? - बहुत घबराहट हो रही है।
एस्थर पहनने लायक डिज़ाइन
जिस तरह से लहरा रहा है, बहुत अच्छा लग रहा है।
और यह एस्थर है। वाह, उसने सफ़ेद टॉप बनाया।
हमें दिखा रही है कि उसमें बहुमुखी प्रतिभा और काबिलियत है।
काली पैंट और सफ़ेद कमीज़ को जो नया रूप दिया है, बहुत अच्छा लग रहा है।
वाह। यह भी बहुत अच्छी लग रही है।
एस्थर रनवे डिज़ाइन
- यह भी बहुत अच्छी लगी। - बहुत अच्छी है।
"ऊपर के तीन।"
यह बात अच्छी लग रही है कि उसमें यह लिखने का आत्मविश्वास है।
और वह सच में इसे चाहती है।
एस्थर रनवे डिज़ाइन
पतली कमर को जब दिखाया जाता है तो बहुत अच्छा लगता है।
वाह।
बहुत खूबसूरत है।
बाप रे। देखो तुमने क्या बनाया है।
सैंडर रनवे डिज़ाइन
ऐसा लग रहा है जैसे ड्रेस के ऊपर ड्रेस हो।
मुझे ज़िप खास पसंद नहीं आ रही।
सैंडर रनवे डिज़ाइन
- यह काफ़ी दिलचस्प है। - यह अच्छी लग रही है।
पीछे की तरफ़ का अचरज अच्छा लग रहा है।
हाँ।
मुझे लगता है इतने कम वक्त में, इसने काफ़ी अच्छे डिज़ाइन तैयार किए हैं।
सैंडर पहनने लायक डिज़ाइन
यह हरे रंग में कितना अच्छा लग रहा है। बहुत खूबसूरत है।
मुझे लगता है सैंडर ने प्रायोगिक से हटकर...
व्यावसायिक की ओर रुख किया है।
- बधाई हो। बहुत खूबसूरत था। - शुक्रिया, टिम।
शुक्रिया।
हैलो, टिम।
तो, उन्होंने मगरमच्छ वाले चमड़े से बनाया? बहुत अच्छी बात है।
मेगन रनवे डिज़ाइन
यह बात बहुत अच्छी लग रही है कि कपड़ों को नए तरीके से सी रही है।
ऐसा लगता है मानो वह यह देख रही थी कि एस्थर क्या बना रही है।
हाँ।
मुझे तो यह अटपटा सा लग रहा है।
काफ़ी कुछ होता नज़र आ रहा है और बचा-खुचा कपड़ा इस्तेमाल हुआ लगता है।
मेगन रनवे डिज़ाइन
हाँ, मुझे भी कुछ ठीक से समझ नहीं आ रहा।
मेगन पहनने लायक डिज़ाइन
यह वाली ज़्यादा अच्छी लग रही है।
पूरा डिज़ाइन उभरकर आ रहा है।
कपड़े को थोड़ा सा काटकर निकाला जा सकता है। फिर भी ड्रेस अच्छी लग रही है।
अच्छा, जॉनी।
जॉनी पहनने लायक डिज़ाइन
- मुझे तो... - जैकेट के बारे में क्या लगता है?
कुछ ठीक नहीं लग रही।
मैंने इस तरह की ढीली-ढाली जैकेटें देखी हैं,
और शायद उनका कंधे से लटकना शायद फ़ैशन है।
- हाँ। - पर मुझे वो पसंद नहीं हैं।
जॉनी रनवे डिज़ाइन
इसे बहुत ही अच्छे तरीके से बनाया गया है।
मतलब, जैकेट काफ़ी अच्छी है। पर मेरे पास ऐसी एक है। हाँ।
- तुम्हारे पास ऐसी जैकेट है? - मेरे पास भी है।
- मुझे ऐसा लगता है
कि ऐसा कुछ हम सालों से पहनते आए हैं।
हाँ, इसने आज हमें कुछ नया बनाकर नहीं दिखाया।
- पर जिस काम में अच्छा है, वही दिखा रहा है। - हाँ।
कोटा
जॉनी रनवे डिज़ाइन
- खूबसूरत है... हाँ। - मुझे यह बहुत पसंद है।
इस लड़के पर यह ड्रेस अच्छी लग रही है।
हाँ, यह मेरी मनपसंद है।
- ड्रेस के साथ बैग अच्छा लग रहा है? - ड्रेस के साथ बैग अच्छा नहीं लग रहा।
मुझे नहीं लगता कि इसकी ज़रूरत है।
ज़रूरत नहीं है। ड्रेस अपने-आप में ही काफ़ी हटकर है।
मुझे बस...
थोड़ी सी निराशा हो रही है, है ना?
बहुत ही कमाल का शो था।
- टिम, यहाँ आओ। - चलो, आ जाओ।
हाँ।
- हैलो। - आप सभी को हैलो।
हैलो।
- हैलो... - हैलो।
इस बार निकाले जाने के बारे में सोचकर सच में बहुत घबराहट हो रही है।
पर उसके चलते अगर मैं काँपता हुआ नज़र आऊँगा तो मेरे लिए
सैंडर हैसल्ट, बेल्जियम
यह अच्छा नहीं होगा। इससे यह पता चलता है
कि शायद मैं उन लाखों डॉलर के लायक हूँ ही नहीं।
आप लोग थके हुए नज़र आ रहे हो।
मैं तो एकदम तरो-ताज़ा हूँ। पता नहीं क्या हो रहा है...
डिज़ाइनरो, आज का फ़ैशन शो बहुत ही बढ़िया था।
- शुक्रिया। - शुक्रिया।
आप में से तीन, आखिरी काम के लिए आगे जाएँगे।
जैसा कि आपको पता है, हम यहाँ उस डिज़ाइनर की तलाश में आए हैं
जो दुनिया का अगला बड़ा ब्रैंड खड़ा कर पाएगा।
ब्रैंड के पीछे जो डिज़ाइनर है वह उतना ही ज़रूरी है जितने कि वे कपड़े,
जो आप रनवे पर पेश करते हैं।
हमने हर एक के कलेक्शन को लेकर चर्चा की और हमने जो फ़ैशन शो देखा,
उसके आधार पर कुछ फ़ैसले किए हैं।
पर जैसा कि आपको पता है, ज़रूरी नहीं कि वे नतीजे निर्णायक हों
क्योंकि आप हमारा मन बदल सकते हैं।
हमें एक फ़ैशन डिज़ाइनर और एक उद्यमी की तलाश है।
इसलिए, आप सभी के लिए कुछ विचार और कुछ सवाल लेकर आई हूँ।
एस्थर, हम तुमसे बात करना चाहते हैं।
एस्थर, तुम्हारे मुताबिक यह कलेक्शन किस तरह तुम्हारे ब्रैंड के विकास को दर्शाता है?
यह एक अहम पल था जब मुझे अपनी काली दुनिया से निकलना था,
और मैं उसमें से बाहर निकल पाई हूँ।
और शायद यह टी-शर्ट
ऊपर के तीन
जो आज रात मैंने आपके सामने पेश की, वह उस एस्थर को पीछे छोड़ने का प्रतीक है
जो हमेशा अपने कदम पीछे की तरफ़ लेती है, जो हमेशा औरों को आगे आने का मौका देती है,
पर अब बात कुछ ऐसी है कि, "नहीं। मैं यहाँ हूँ और मैं ऊपर के तीन में
"रहना चाहती हूँ।"
तुमने जो कुछ भी दिखाया, वह मुझे बहुत पसंद आया।
मैंने कई सारी कमीज़ें देखी हैं, पर ऐसी कभी नहीं देखी।
बहुत ही खूबसूरत थी, और वहाँ हवा चलाने वाली कोई मशीन भी नहीं थी।
कश्ती पर उससे अच्छा कुछ हो ही नहीं सकता था।
दूसरा डिज़ाइन जो था, वह जैकेट, उसका आकार बहुत ही अच्छा था,
तुमने टी-शर्ट पर जो लिखा, वह बहुत अच्छा लगा।
और, आखिर में, वह अद्भुत ड्रेस। ऐसा लग रहा था जैसे किसी दुकान में से लिए गए हों।
- बिल्कुल। - शुक्रिया।
तो, दरज़िनों को सँभालना कैसा लगा?
मैंने उनसे कहा कि पूरे दिन में हमें क्या कुछ करना है, मैंने कहा,
"हमें साथ मिलकर काम करना होगा।"
मॉडल की फ़िटिंग के वक्त भी, मैंने उन्हें अपने साथ ही रखा।
और उसके बाद, हमने बदलाव किए, और वे उन्हें ले गईं,
और उन्हें पता था कि ठीक कहाँ पर
- क्या बदलाव करना है। - हाँ। समझदारी थी।
और साथ ही, टीम भी तैयार होती है।
सब नज़र आता है। बहुत ही खूबसूरत था।
शुक्रिया।
वाह। मैं ताकत देख रही हूँ, सम्पूर्णता देख रही हूँ,
हिम्मत, खतरा उठाना, जो बहुत ही आधुनिक है, और बहुत ही फ़ैशनेबल है।
टी-शर्ट में एक नयापन है, मानो तुम्हें इस बात की तलब है कि ऊपर के तीन में
तुम्हारा नाम ज़रूर हो।
इसलिए, तुमने हिम्मत दिखाई कि इस बात को हल्के से नहीं,
बल्कि पूरे जोश-ओ-खरोश से इस बात को बताया।
बहुत ही भावुक था।
ऐसा लगा जैसे इस पूरे सफ़र ने
तुम्हारे अंदर अपने विश्वास को और मज़बूत बनाया है।
और जिस तरह से तुमने दरज़िनों के साथ मिलकर काम किया, उसके बारे भी ज़िक्र करना चाहूँगा
क्योंकि आप एक अच्छे डिज़ाइनर हो सकते हैं,
पर अगर आपमें लोगों को सँभालने की समझ नहीं है,
तो फिर आप एक मामूली दर्ज़ी जैसे ही हैं।
आप सही मायने में कारोबार या फिर ब्रैंड को खड़ा नहीं कर रहे।
एस्थर, हमें बताओ कि तुम्हारे ब्रैंड में बाकियों के मुकाबले क्या खास बात है।
मुझे ऐसा लगता है मैं एक शांत ज्वालामुखी की तरह हूँ
और मैं अभी फटने वाली हूँ।
और शायद आप लोगों को इस बात की उत्सुकता है कि मैं आगे और क्या होगा।
- मैं सच में उत्सुक हूँ। - मैं भी।
हम सभी को उत्सुकता होगी।
जजो, क्या आप में से किसी ने अपना मन बदला?
- नहीं। - नहीं।
एस्थर, तुम विजेता हो।
शुक्रिया।
एस्थर, तुम्हारी सफ़ेद कमीज़ और काली पैंट इसी पल एमेज़ान की
एमेज़ान प्राइम मेकिंग द कट दुकान
मेकिंग द कट दुकान पर उपलब्ध होंगे।
तुम आगे जाओगी। बधाई हो।
अब मैं उसे पहन सकती हूँ।
ज़रा सोचकर देखो।
ऊपर के तीन में जगह पाकर बहुत अच्छा लग रहा है।
बहुत ज़रूरत थी, और वहाँ पहुँचने के लिए मैंने सच में अपनी हदों को पार किया।
सैंडर, इसके बाद हम तुमसे बात करना चाहेंगे।
- आप सभी को हैलो। - हैलो।
- हैलो, सैंडर।
सैंडर, बताओं कि कैसे तुम्हारे कलेक्शन से तुम्हारे ब्रैंड के विकास का पता चलता है?
मैं भूतकाल, वर्तमान काल और भविष्य काल को दिखाना चाहता था।
भूतकाल यह कि मैं कैसे यहाँ आया, जो कि पहला डिज़ाइन था,
जो थोड़ा सा... काफ़ी नाटकीय था।
और फिर, वर्तमान काल जो कि वह डिज़ाइन है जो सामने से
बिल्कुल पहनने लायक है, पर पीछे की तरफ़ काफ़ी बड़े बो बने हैं।
वहाँ पर भी मैंने उन दोनों को मिलाने की कोशिश की है।
और फिर, भविष्य काल वाला डिज़ाइन है,
जो बहुत ही सजीला ब्लेज़र था। उसके अलावा पैंट भी थी,
पर फिर उसमें चीरे लगे हैं ताकि ज़बरदस्त लगें
जो हमेशा मेरे ब्रैंड की पहचान रहेगी।
तुम्हारा अभी तक का जो सफ़र रहा है, मैं सच में उसे महसूस कर सकता हूँ
क्योंकि जब मैंने शुरुआत की थी, तो मैं चमड़े के चुस्त जंपसूट बनाया करता था,
जिनमें कोन के कप इस्तेमाल किया करता था...
- अच्छा? - मैं उन्हें पहनता।
हाँ। सच में। मैंने सच में अपनी हदों को पार किया।
पर मुझे जो बात अद्भुत लगती है वह यह विकास है,
उस कच्ची रचनात्मकता से लेकर कुछ पहनने लायक और बिकने लायक बनाने तक।
यही सुनना चाहता था।
और मुझे बालों का स्टाइल और मेकप भी बहुत पसंद आया।
बहुत समझदारी से किया गया, जापान से प्रेरित होकर।
- हाँ, उगता हुआ सूरज। - हाँ।
तुम्हारा परिहास खत्म नहीं होना चाहिए क्योंकि वही तुम्हारी खासियत है,
और वह तुम्हारे कपड़ों से आता है।
पीठ का दिखना,
और तंग स्कर्ट बहुत ही सजीले लग रहे थे।
पता नहीं स्कर्ट को तिरछे तरीके से काटा गया था या नहीं।
एक मामूली स्कर्ट को घुमाकर एक नमूना तैयार करने के बारे में सोचा।
उसे बनाना इतना आसान नहीं है...
- हम कर लेते हैं। - हाँ।
तुम्हारी कल्पना का जवाब नहीं है।
हाँ, मुझे सच में लगता है कि तुम्हारे अंदर नए-नए विचार भरे पड़े हैं।
- हाँ। - पर अपने ब्रैंड की व्याख्या कैसे करोगे?
मैंने रचनात्मकता को लेकर उसे पहनने लायक रूप दिया है।
कुछ नया, कुछ ताज़ा बनाने की कोशिश की है।
इसलिए मुझे लगता है मैं अभी का नहीं, बल्कि भविष्य का प्रतीक हूँ।
ऐसे।
बहुत अच्छे।
अच्छी बात है।
सैंडर, बधाई हो।
तुम आखिरी तीन में जा रहे हो। तुम आगे जा रहे हो।
हाँ! ऊपर के तीन का हिस्सा बनकर बहुत अच्छा लग रहा है।
यूरोप!
बहुत घबराहट भरा था।
अच्छा, जॉनी और मेगन, इससे पहले कि हम तय करें कि कौन आगे जाएगा,
हम आपसे बात करना चाहते हैं।
मेगन, पहले हम तुमसे बात करेंगे।
अच्छा।
तो, आज रात का कलेक्शन किस तरह से तुम्हारे विकास को दर्शाता है?
क्योंकि मैंने इतने सारे विक्रेताओं के लिए कपड़े डिज़ाइन किए हैं,
तो मुझे पता था कि औरतों को क्या पसंद है और वे क्या पहनना चाहती हैं।
इसलिए मेरा ब्रैंड इतना सफल रहा है।
पर मैं उस बारीक रेखा पर चल रही थी कि एकदम ही हटकर कुछ बनाऊँ
और एकदम हटकर न बनाऊँ।
कपड़े मेरे अंदाज़ के थे, पर पूरी तरह से मेरे अंदाज़ के नहीं थे।
अब, मैं अपने ब्रैंड में एक गहराई लाई हूँ और उसमें एक सुधार भी लाई हूँ।
मैंने जो भी बनाया, मुझे वह बहुत अच्छा लगा।
तुमने हमें जो भी दिखाया, वह कुछ हद तक बदलाव था।
और यह बात मुझे खासकर पहले वाले डिज़ाइन के बारे में लगी।
मुझे पता है कि इस बात से थोड़ा बुरा लगेगा,
पर एक वजह कि मुझे पहला वाला डिज़ाइन सबसे ज़्यादा अच्छा क्यों लगा,
वह इसलिए क्योंकि वह काफ़ी हटकर था, और उसे देखकर मुझे लगा मानो
एस्थर के डिज़ाइनों से जुड़ा हुआ कुछ है, या फिर जॉनी के डिज़ाइनों से।
मुझे उसमें तुम्हारे हिसाब से कुछ नयापन नज़र नहीं आया।
मुझे भी लगता है। मैंने देखा। मुझे भी कुछ ऐसा ही लगा।
मुझे नहीं लगता। माफ़ करना, मैं ऐसा नहीं समझती।
- मुझे नहीं लगता कि यह ठीक है। - पहले डिज़ाइन के लिए,
मानना पड़ेगा, मुझे भी यही लगा। हाँ।
सिर्फ़ इसलिए कि वह काले रंग का है...
नहीं, पता नहीं, मुझे भी कुछ ऐसा ही लगा, मानना पड़ेगा।
मैं आमतौर पर सूट बनाती हूँ। एक-आध सूट तो होता है।
वह एक सूट था।
और मुझे तुम्हारे सूट बहुत पसंद हैं।
आज ऐसा लगा कि तुमने कुछ ज़्यादा ही हटकर करने की कोशिश की जिसके चलते अटपटा सा लगा।
मुझे कहना पड़ेगा कि मैं हाइडी से सहमत हूँ। केप्री वाली चमड़े की जो पैंट थी,
वह जाँघ वाली जगह पर ठीक से बैठ नहीं रही थी।
और अगर वह या फिर स्कर्ट में से कुछ होता, तो ज़्यादा अच्छा लगता,
सब कुछ साथ में मिलाकर ऐसा लगा जैसे पहले के जैसा कुछ था, पर अटपटा सा।
सच कहूँ तो, मैं वह करना चाहती थी।
मैं विकास और गहराई को सामने लाकर दिखाना चाहती थी।
और मुझे सच में लगता है कि तुमने हर काम में अपनी हदों को पार करने की कोशिश की है।
मुझे जिस बात की कमी महसूस हुई
वह यह था कि तुम्हारे ब्रैंड का आधार असल में क्या है।
तुमने समझाया बहुत ही अच्छे तरीके से है।
- हाँ। - हाँ।
तुम्हारे डिज़ाइन आम औरतों को पसंद आएँगे।
- और अलग-अलग उम्र के हिसाब से बनाती हो। - हाँ।
मेगन, क्यों लगता है कि आखिरी तीन में तुम्हारा नाम होना चाहिए?
यही मेरा वक्त है। मुझे ऐसा लगता है कि यह प्रतियोगिता
मेरे जैसे डिज़ाइनरों के लिए बनाई गई थी जिनके पास
आगे बढ़ने के साधन नहीं हैं।
और अगर आप मुझे ऊपर के तीन में जगह देंगे, आपको निराशा बिल्कुल नहीं होगी।
शुक्रिया, मेगन।
शुक्रिया।
बहुत अच्छी बात है।
जॉनी, अब हम तुमसे बात करेंगे।
चलो, दोस्तो।
शुरू करते हैं। हमें बताओ कि कैसे यह कलेक्शन तुम्हारे ब्रैंड का प्रतीक है।
समलैंगिक होने के नाते, रोज़मर्रा की ज़िंदगी में मैंने अपने चारों ओर
एक कवच सा बनाकर रखा है।
और यह बात मेरे कपड़ों से ज़ाहिर होती है जिन्हें मैं खूँखार
और ज़बरदस्त और प्रचंड समझता हूँ। वह सब तो है ही,
पर इस सफ़र के दौरान मुझे यह बात समझ में आई
कि नम्रता भी उतनी ही दमदार होती है जितना कि एक कवच।
इसलिए, मेरे तीनों डिज़ाइनों में रंग का इस्तेमाल, नम्रता, चुन्नट, यह सब था।
जब मैं पलटकर देखता हूँ तो सोचता हूँ, "बाप रे, मैं यह रास्ता कभी नहीं अपनाता।"
मुझे वह समझ में नहीं आया।
पहला डिज़ाइन जो था, वह पैंट पहले देखी हुई लगी।
लंबी कमीज़ देखी हुई लगी। जैकेट देखी हुई लगी।
सभी ग्राहक उस जैकेट और पैंट को खरीदना चाहेंगे। सब समझ में आता है।
पर मेरे लिए, मुझे कुछ और चाहिए था। माफ़ करना।
हाँ। नहीं, मैं समझता हूँ।
और मुझे ड्रेस बहुत पसंद आई,
बहुत ही नारी सुलभ है, बहुत ही फ़ैशनेबल है। पर उसके ऊपर वह बैग अच्छा नहीं लगा।
अच्छा।
उसकी ज़रूरत नहीं है। ड्रेस अपने-आप में ही अलग नज़र आती है।
- काफ़ी दमदार थी। - अच्छा।
मुझे बेल्ट को देखकर बुरा नहीं लगा। अच्छी ही लगी।
तुमने अलग ब्रैंड का इस्तेमाल किया है, स्किनग्राफ़्ट नहीं है।
उस बात को लेकर हम सभी ने तय किया था।
पर क्या आज मज़ा आया? आज मुझे कुछ मज़ा नहीं आया।
दूसरा वाला डिज़ाइन जो था, वह जैकेट मैंने दो साल पहले खरीदी थी।
हम उसके बारे में बात कर रहे थे।
कियारा के पास है, नेयोमी के पास है। तुम लोगों का काम है कि कुछ ऐसा बनाओ
जो हमारी अल्मारियों में नहीं है।
इसलिए मुझे वह जोश नज़र नहीं आया। क्योंकि फ़ैशन में वही बात अच्छी लगती है।
मैं समझता हूँ।
उन कपड़ों को समझना मुश्किल नहीं था क्योंकि आप उन्हें पहले देख चुके हैं।
मैं मानती हूँ।
यह बात हमेशा बुरी नहीं होती।
- तुमने अपना तड़का नहीं लगाया। - हाँ। पर कुछ तो हटकर होना ज़रूरी है।
और ऐसा हो चुका है कि तुमने अपनी तरफ़ से उसे घुमाया-फिराया हो।
हमें पता है कि तुम लोगों के लिए समझ में आने लायक कपड़े बनाते हो,
यह बात हम सब कह रहे हैं, है ना?
तो, अब, उस बात को लेकर तुम्हें उसमें अपना तड़का लगाना है।
मैं आप सब की बात समझता हूँ।
जॉनी, आखिरी तीन में से तुम्हारा नाम क्यों होना चाहिए?
शुरू में, मुझमें जीतने लायक कोई बात नहीं थी। मुझे सीना नहीं आता,
मैंने पहले कभी नमूने नहीं बनाए हैं। शुरू में, मेरी शुरुआत काफ़ी ढीली थी।
पर न सिर्फ़ इस प्रतियोगिता में टिका रहा, बल्कि काफ़ी कामयाब भी रहा।
तो, अगर मैं वह सब कर सकता हूँ जो मुझे नहीं लगता था कि मुझसे हो पाता,
और अगर मैं उस काम में कामयाब रहता हूँ और उसे अच्छे से करता हूँ,
तो मैं आपको दिखाने के लिए तैयार हूँ कि मैं किस चीज़ में माहिर हूँ,
और वही बड़ी बात है।
मुझे वह मौका दीजिए, मुझे यकीन है कि आपको मुझ पर नाज़ होगा और आप यह कहेंगे
कि पूरी दुनिया जॉनी को जान पाती, उससे पहले आपको उस पर यकीन था।
शुक्रिया, जॉनी।
शुक्रिया।
मेगन और जॉनी।
आप में से एक आगे जाएगा
और एक आगे नहीं जाएगा।
हम आमतौर पर ऐसा नहीं करते, पर क्योंकि यह बहुत बड़ा फ़ैसला है,
इसलिए मुझे लगता है कि हमें आपस में थोड़ी बात करनी चाहिए।
ठीक है।
इसलिए, डिज़ाइनरो, मैं चाहूँगी कि आप लोग कुछ देर के लिए हमें अकेला छोड़ दें।
- शुक्रिया। - शुक्रिया।
मुझे बहुत ही असमंजस महसूस हो रहा है
क्योंकि मुझे लगता है कि जॉनी एक ब्रैंड का प्रतीक है।
हाँ।
और मैं समझता हूँ कि वह कौन है, पर आज की रात उसके लिए अच्छी नहीं थी।
नहीं।
मेगन को काफ़ी अनुभव है, उसने कई सारे बड़े ब्रैंड के साथ काम किया है।
उसने क्रय-विक्रय की योजनाओं पर काम किया है।
- उसे काफ़ी धक्का लगाने की ज़रूरत पड़ी। - काफ़ी धक्का लगाना पड़ा।
हाँ, बिल्कुल।
वह इस सफ़र में आगे बढ़ रही है।
- एकदम। - पैरिस जा चुकी है, टोक्यो जा चुकी है।
हाँ।
अब वह उस बंधन से निकलकर, बाहर आ गई है।
हाँ।
- अब वह आज़ाद है। - पर जॉनी दुकान चलाने के लिए तैयार है।
- हाँ। - नहीं, वह... नहीं। माफ़ करना।
- हाँ, मैं मानती हूँ। - मुझे लगा कि ड्रेस, जैकेट...
- नहीं। वह... - हाँ।
नहीं। लड़कों पर अच्छी नहीं लगी, औरतों पर कैसे अच्छी लगेगी।
- स्कर्ट का निचला हिस्सा... - मेगन की तुलना में?
मेरे लिए दोनों बराबरी पर हैं।
पर आखिर में, अपने दिमाग की पुकार सुननी चाहिए, और दिमाग कह रहा है कि...
अच्छा, मेरी बात सुनो...
बहुत ही भयानक है।
उनसे मेरी बाकी की ज़िंदगी का फ़ैसला सुनने के लिए इंतज़ार करना,
हर जगह से मेरा पसीना निकल रहा है।
जॉनी लॉस एंजेलेस, कैलिफ़ोर्निया
अच्छा, टिम, और बाकी के डिज़ाइनर, आप लोग अंदर आ जाइए।
अरे, बाप रे, अब आँसू निकलेंगे क्या?
- अच्छा। शुभकामनाएँ। - अच्छा, चलो चलते हैं।
जॉनी और मेगन, आप में से एक को अलविदा कहना हमारे लिए आसान नहीं होगा।
टिम, तुम्हें क्या लगता है?
सच कहूँ तो, मुझे कुछ समझ में नहीं आ रहा। मुझे आप लोगों से कोई जलन नहीं होती।
आज मेरा वहाँ बैठने का मन कर रहा है।
मेगन और जॉनी, आप लोग ज़रा यहाँ आ जाएँगे?
कुछ भी कहने से पहले, मैं यह कहना चाहती हूँ कि यह फ़ैसला आसान नहीं था।
आप में से एक आगे जाएगा और एक नहीं जाएगा।
जॉनी...
तुम आगे जाओगे।
शुक्रिया।
मेगन, माफ़ करना पर तुम आगे नहीं जाओगी।
अच्छा। पर, शुक्रिया।
शुक्रिया।
खुद पर यकीन करना बंद मत करना। बहुत आगे जाओगी।
रोना नहीं है। रोओ मत।
तुम बहुत आगे जाओगी। सच में।
मेगन कैंसस शहर, कैंसस
मेरा यहाँ से जाना, मैं रोना नहीं चाहती।
हम चीज़ों के इतने करीब आए हैं कि चाहकर भी उन्हें नहीं पा सकते।
बाय, टिम।
तुम्हारे बारे में काफ़ी सुनेंगे, ठीक है? तुम्हारी बहुत याद आएगी।
बाय, जान। एलए लड़कियाँ हमेशा के लिए।
आप सभी को अलविदा।
- शुभकामनाएँ तुम्हें। - बाय।
- बाय, मेगन। - बाय।
मेगन के लिए बहुत बुरा लग रहा है।
मेरे लिए, इस सीज़न में, सबसे बड़ा बदलाव उसमें देखा गया,
और वह जिस तरह से रनवे पर आग लगाती, वह देखने का मेरा बहुत मन था।
बधाई हो, जॉनी।
शुक्रिया।
इन लोगों के साथ जाकर बैठो।
आ जाओ।
एस्थर और सैंडर के साथ ऊपर के तीन में होना बहुत अद्भुत लग रहा है।
पहले ही दिन से मैंने कहा था, "यह आगे जाएगी। यह आगे जाएगी।
"मैं उस तीसरे स्थान के लिए लड़ रहा हूँ।"
आखिरी तीन।
आप सभी को बधाई हो।
- हाँ। - शुक्रिया।
पंद्रह मिनटों में आप लोग टिम और मुझसे बैठक में मिलेंगे?
ठीक है।
अच्छा। शुक्रिया।
जल्द ही तुमसे मिलेंगे।
- शुक्रिया। जल्द ही मिलेंगे। बाय। - बाय, दोस्तो।
बाय, दोस्तो। जल्द मिलेंगे। बधाई हो।
मैं अगले काम को लेकर बहुत उत्सुक हूँ।
मैं भी।
तुम्हें लगता है इन डिज़ाइनरों को पता है कि आगे क्या होने वाला है?
नहीं, मुझे नहीं लगता कि इन्हें ज़रा भी अंदाज़ा है।
इन्हें हैरान करने में बहुत मज़ा आता है। तो चलें?
- आओ चलें। - चलो।
मेकिंग द कट पर आगे...
फ़ैशन बनाते हुए
हमारे आखिरी तीन। अपना-अपना सामान बाँध लो। यह अभी तक का सबसे बड़ा काम है।
आप लोगों को एक पॉप-अप दुकान खोलनी है।
यह कैसे होगा?
और आपको एक फ़ैशन शो के लिए, 12 से लेकर 14 डिज़ाइनों का एक कलेक्शन तैयार करना है।
आखिरी काम मेरी कल्पना से कहीं बड़ा है।
इसे ऊपर होना चाहिए था।
हद से ज़्यादा दबाव है।
फ़ैसला करते हुए
पॉप-अप दुकानों के आधार पर, किसी एक को हटाया जाएगा,
इसलिए आप में से दो को ही यहाँ फ़ैशन शो करने का मौका मिलेगा।
इतना खतरा कभी नहीं था।
मेकिंग द कट